Държавен вестник, бр. 50, 2025 г., стр. 5

БРОЙ  50	
Д Ъ Р Ж А В Е Н  В Е С Т Н И К 	
СТР.  5  
2. условията за възлагане на дейности на 
външни изпълнители;
3. ясно определени, прозрачни и последо­
вателни правила за отговорност;
4. подходящи управленски процедури и 
механизми за вътрешен контрол, гарантиращи 
стабилно и разумно управление;
5. процедури за управление на риска и 
счетоводни процедури, които осигуряват 
защита на правата на кредитополучателите 
и съответствие със законите, уреждащи пра­
вата на кредиторите, както и съответствие 
с Регламент (ЕС) 2016/679 на Европейския 
парламент и на Съвета от 27 април 2016 г. 
относно защитата на физическите лица във 
връзка с обработването на лични данни и от­
носно свободното движение на такива данни 
и за отмяна на Директива 95/46/ЕО (Общ 
регламент относно защитата на данните) (OB, 
L 119/1 от 4 май 2016 г.), наричан по-нататък 
„Регламент (ЕС) 2016/679“;
6. подходящи правила и процедури, които 
включват мерки за осигуряване на непрекъс­
ваемост на дейността на лицето, обслужващо 
кредити;
7. подходяща политика, осигуряваща съот­
ветствие с правила за защита, справедливо 
и етично третиране на кредитополучателите, 
включително по отношение на финансовото 
им състояние, а когато е необходимо – насоч­
ването им към консултации по погасяване на 
задълженията или социални услуги;
8. вътрешни правила и процедури за реги­
стриране и разглеждане на постъпили жалби 
от кредитополучатели;
9. надеждни и ефективни механизми за 
вътрешен контрол, за изпълнение на задъл­
женията по Закона за мерките срещу изпи­
рането на пари и Закона за мерките срещу 
финансирането на тероризма.
(12) Лицето, обслужващо кредити, сключва 
застраховка „Професионална отговорност“ за 
вреди, настъпили вследствие на виновно неиз­
пълнение на неговите задължения. Минимал­
ната застрахователна сума по застраховката 
за едно застрахователно събитие е 50 000 лв., 
а за всички застрахователни събития за една 
година е 2 000 000 лв.
(13) Лицето, обслужващо кредити, е длъжно 
да прилага надеждни и подходящи мерки за 
защита на средствата, ако получава и държи 
средства от кредитополучатели.
(14) Лицето, обслужващо кредити, под­
държа на интернет страницата си актуална 
информация по ал. 11, т. 7 и 8.
(15) Лицето, обслужващо кредити, изготвя 
и представя в Българската народна банка фи­
нансови отчети, които отразяват финансовото 
му състояние.
(16) Лицето, обслужващо кредити, орга­
низира и осъществява счетоводството си и 
изготвя годишния си финансов отчет, годиш­
ния доклад за дейността си в съответствие 
с изискванията на Закона за счетоводството, 
приложимите Международни счетоводни 
стандарти, разпоредбите на този закон и на 
актовете по прилагането му.
(17) Годишните финансови отчети на лице, 
обслужващо кредити, подлежат на независим 
финансов одит от одиторско дружество, което 
е регистриран одитор съгласно изискванията 
на Закона за независимия финансов одит и 
изразяването на сигурност по устойчивостта и 
е определено от общото събрание на лицето, 
обслужващо кредити.
(18) Българската народна банка определя 
реда за предоставяне на финансова и статис­
тическа отчетност от лицата, обслужващи 
кредити, с наредба.
Раздел II
Издаване и отнемане на лиценз
Процедура за лицензиране на лицата, об­
служващи кредити
Чл. 9. (1) Лице, което възнамерява да 
извършва една или повече от дейностите 
по чл. 6, ал. 2, подава писмено заявление 
до Българската народна банка по утвърден 
образец за издаване на лиценз и представя 
цялата изискуема информация и документи, 
необходими на Българската народна банка 
да установи, че са изпълнени изискванията 
на чл. 8 и, когато е приложимо, условията на 
чл. 13, ал. 2 – 4.
(2) В заявлението за издаване на лиценз 
заявителят посочва eдинен идентификацио­
нен код по чл. 23 от Закона за търговския 
регистър и регистъра на юридическите лица 
с нестопанска цел и прилага:
1. копие от учредителен акт и устав на 
дружеството заявител;
2. управленска структура;
3. информация за седалището и адреса на 
управление;
4. заверено копие от книга на акционерите;
5. списък на акционерите, които притежа­
ват квалифицирано дялово участие по сми­
съла на чл. 4, параграф 1, т. 36 от Регламент 
(ЕС) № 575/2013;
6. списък на управителите, членовете 
на управителния и контролния орган на 
дружест­вото, както и на лицата, които са 
упълномощени да управляват и представляват 
дружеството;
7. заверено копие на документ за са­
моличност на лицата, които управляват и 
представляват заявителя, както и на лицата, 
притежаващи квалифицирано дялово участие 
в капитала на дружеството по смисъла на 
чл. 4, параграф 1, т. 36 от Регламент (ЕС) 
№ 575/2013;
8. документи в съответствие с изискванията 
по чл. 8, ал. 8 и 9, както следва: